open-index/open-wikipedia-markdown huggingface dataset:
அரவிந்தன் (இயக்குநர்)

**அரவிந்தன்**, மலையாளத் திரைப்பட இயக்குநர் ஆவார். இவரது முழுப்பெயர் கோவிந்தன் அரவிந்தன் (கோ. அரவிந்தன்) என்பதாகும். மேலும், இயக்குராகவும், திரைக்கதை ஆசிரியராகவும், ஓவியராகவும் இருந்துள்ளார். மலையாளத் திரைப்படத்துறையில் இணைத் திரைப்படங்களின் முன்னோடிகளில் ஒருவராக அறியப்படுகிறார். இவர் தனது வழக்கத்திற்கு மாறான திரைப்பட இயக்கத்திற்காக அறியப்பட்டார்; இவர் தனது திரை வடிவங்களை தொடர்ந்து மாற்றிக்கொண்டே இருந்தார். மேலும் வழக்கமான கதை சொல்லும் பாணிகளாக இல்லாமல் கதைசொல்லலில் பரிசோதனைகளை செய்தார்.

1990 ஆம் ஆண்டு இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.

## வாழ்க்கைக் குறிப்பு
இவர் 1935 சனவரி 21 ல் கோட்டயத்தில் பிறந்தார். மலையாள எழுத்தாளரான எம். என். கோவிந்தன் நாயர் இவரின் தந்தை. திரைப்பட இயக்குநராகும் முன், மாத்ருபூமி இதழில் ‘செறிய மனுஷ்யரும் வலிய லோகவும்’ என்னும் சித்திரக்கதை எழுதியிருந்தார்.  1960களின் ஆரம்பத்தில் வெளியான இந்தக் கதையில் ராமு, குருஜி என்ற கதாப்பாத்திரங்களைக் கொண்டிருந்தது.

## திரைத்துறை
சிதம்பரம், வாஸ்துஹாரா உட்பட திரைப்படங்கள்,  சி. வி. ராமனின் சிறுகதைகளை முதன்மைப்படுத்தி வெளிவந்தன.

## விருதுகள்
இவர், சிறந்த இயக்குனருக்கான அரசின் விருதினை, 1974, 1978, 1979, 1981, 1985, 1986, 1990 ஆகிய ஆண்டுகளில் பெற்றார். சிறந்த இயக்குனருக்கான தேசிய விருதினை 1977, 1978, 1986 ஆகிய ஆண்டுகளில் பெற்றார்.

அரவிந்தன் 1991 மார்ச்சு 15 ஆம் நாள் அன்று இறந்தார்.

## இயக்கிய திரைப்படங்கள்
*உத்தராயனம் (1974)
*காஞ்சன சீதை (1977)
*தம்பு (1978)
*கும்மாட்டி (1979)
*எஸ்தப்பான்(1980)
*போக்குவெயில் (1981)
*விதி (1985)
*த சீர் ஹூ வாக்ஸ் அலோன் (1985)
*சிதம்பரம் (1985)
*த பிரௌன் லான்ட்ஸ்கேப் (1985)
*ஒரிடத்து (1986)
*காண்டூர்ஸ் ஆப் லீனியா‍ர் ரிதம் (1987)
*மாறாட்டம் (1988)
*அனாதி தாரா (1988)
*உண்ணி (1989)
*சகஜ (1990)
*வாஸ்துஹாரா (1991)

## மேற்கோள்கள்

## வெளி இணைப்புகள்
*
*Aravindan (Memoir by Chintha Ravi published in 1991) (in Malayalam)
*G. Aravindan—Sahapedia article by V.K. Cherian
*Aravindan—Sahapedia essay by Sasikumar Vasudevan

பகுப்பு:1935 பிறப்புகள்
பகுப்பு:1991 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்திய ஆவணப்படத் தயாரிப்பாளர்கள்
காலம் கடந்த நீதி மறுக்கப்பட்ட நீதிக்குச் சமம்

**காலம் கடந்த நீதி மறுக்கப்பட்ட நீதிக்குச் சமம்** ( Justice delayed is justice denied ) என்பது ஒரு சட்ட அறம். பாதிக்கப்பட ஒருவர் தீர்வுக்கான நம்பிக்கை துளியும் இன்றி பாதிப்புகளையும் சுமந்து கொண்டிருப்பது நியாயமன்று என்னும் அடிப்படையில் விரைவான விசாரணை உள்ளிட்ட உரிமைகளைப் பெற்றுத் தர இந்தக் கூற்று வலியுறுத்துகிறது. உலகெங்கும் உள்ள அரசுகளும் நீதிமன்றங்களும் நடப்பில் உள்ள முறைகளின் சிக்கல்கள் காரணமாகவும் தேங்கியுள்ள வழக்குகளின் சுமை காரணமாகவும் குற்றம் சாட்டப்பட்டவருக்கு உள்ள அரசியல் பின்புலம் காரணமாகவும் மிக மெதுவாகச் செயல்படுவதாகக் கருதும் சட்டச் சீர்திருத்தக்காரர்கள், அவற்றுக்கு எதிரான தங்கள் செயற்பாடுகளுக்கு இக்கூற்றினை அடிப்படையாகக் கொண்டு இயங்குகிறார்கள்

பகுப்பு:சட்டம்
லெவியாதன்

**லெவியாதன்** (*Leviathan*, ( ; ; ) என்பது  யூத டனாக், மற்றும் விவிலிய பழைய ஏற்பாட்டில் குறிப்பிடப்படும் கடல்வாழ் உயிரினம் ஆகும். இச்சொல்லானது இலத்தீன மொழிகளில் உருவத்தில் பெரிய அளவிலான கடல்வாழ் உயிரினங்களையும் பிற உருவத்தில் பெரிய உயிரினங்களையும் குறிப்பிடும் சொல்லாக பயன்படுகின்றது.

இலக்கியத்தில் (காட்டாக, ஏர்மன் மெல்வில்லின் *[[மோபி-டிக்]]*) பெரிய திமிலங்களை குறிக்கிறது. தற்கால எபிரேயத்தில் திமிங்கிலத்திற்கான சொல்லாகவும் இது விளங்குகிறது. 

இதன் உருவம் யோபு 41இல் விரிவாக சித்தரிக்கப்படுகின்றது. இதை திருப்பாடல்கள் (நூல்) 104:26 மற்றும் எசாயா 27:1இல் குறிப்புகள் உள்ளன.

## வெளி இணைப்புகள்

* 'Sea monster' whale fossil unearthed. Named Leviathan by scientists 30 சூன் 2010.
* Putting God on Trial- The Biblical Book of Job contains a major section on the literary use of Leviathan.
* http://www.biblegateway.com/passage/?search=job%2041:1-41:34&version=KJV Job|41:1-41:34|KJV
* The fossilised skull of a colossal "sea monster" has been unearthed along the UK's Jurassic Coast. 27 அக்டோபர் 2009
* 'Sea monster' whale fossil unearthed 30 சூன் 2010
* Enuma Elish (Babylonian creation epic)
* Philologos concordance page 
* Text of the Leviathan passage from Job 40 and 41

பகுப்பு:விவிலியம்
லெவியாதன் (நூல்)

***லெவியாதன் அல்லது பொதுநலவாய சமயம் மற்றும் குடிமையின் பொருள், வடிவம் மற்றும் அதிகாரம்*** (*Leviathan or The Matter, Forme and Power of a Common Wealth Ecclesiasticall and Civil*) — பொதுவாக ***லெவியாதன்*** எனக் குறிப்பிடப்படும்— நூல் தாமசு ஆபீசால் (1588–1679) எழுதப்பட்டு 1651இல் பதிப்பிக்கப்பட்டதாகும். இதன் தலைப்பு விவிலிய லெவியாதனிடமிருந்து பெறப்பட்டது. இந்த நூல் சமூக கட்டமைப்பையும் சட்டபூர்வ அரசையும் குறித்தானது;இது  சமூக உடன்பாட்டுக் கொள்கைக்கான மிகத் தொன்மையான, மிகுந்த தாக்கமுள்ள   எடுத்துக்காட்டாக கருதப்படுகிறது. *லெவியாதன்* பன்னாட்டு உறவில் அதிகாரம் குறித்த செவ்வியல் மேற்கத்திய படைப்பாக  நிக்கோலோ மாக்கியவெல்லியின் *தி பிரின்சு*க்கு இணையாகக் கருதப்படுகிறது. இங்கிலாந்து உள்நாட்டுப் போரின் போது (1642–1651) எழுதப்பட்ட *லெவியாதன்*   சமூக உடன்பாட்டிற்காகவும்  முழுமையான இறையாண்மையுள்ள அரசால் ஆளப்படும் தேவையையும் வாதிடுகிறது.   உள்நாட்டுப் போர் மற்றும் அதனால் எழுந்த வன்முறை *இயல்நிலை*யும்  ("அனைவரும் அனைவருடனும் சண்டை") வலுவான பிளவற்ற அரசால் தவிர்க்க முடியும் என எழுதினார்.
## மேற்சான்றுகள்

பகுப்பு:நூல்கள்
பகுப்பு:1651
தாமசு ஆபிசு

**தாமசு ஆபீசு ** (*Thomas Hobbes of Malmesbury*, ஏப்ரல் 5, 1588 – திசம்பர் 4, 1679), சில பழைய நூல்களில்  **தாமசு ஆப்சு** (*Thomas Hobbs of Malmsbury*), ஓர் ஆங்கில மெய்யியலாளர் ஆவார். அவரது அரசியல் தத்துவம் குறித்த படைப்புக்களுக்காக மிகவும் அறியப்பட்டவர்.  அவரது 1651 நூல் *[[லெவியாதன் (நூல்)|லெவியாதன்]]* பெரும்பாலான சமூக உடன்பாட்டுக் கோட்பாடு நோக்கில் அமைந்த  மேற்கத்திய அரசியல் மெய்யியலுக்கு அடித்தளம் இட்டது.

## மேற்கோள்கள்

## வெளி இணைப்புகள்

* 
* 
* 
* Hobbes Texts English translations by George Mac Donald Ross
* Contains Leviathan, lightly edited for easier reading, earlymoderntexts.com
* Clarendon Edition of the Works of Thomas Hobbes
* 
* Thomas Hobbes at the Stanford Encyclopedia of Philosophy
* Hobbes's Moral and Political Philosophy at the Stanford Encyclopedia of Philosophy
* Hobbes: Methodology at the Internet Encyclopedia of Philosophy
* Hobbes: Moral and Political Philosophy at the Internet Encyclopedia of Philosophy
* Hobbes biography, Philosophypages.com
* 
* 
* Hobbes studies Online edition

பகுப்பு:ஆங்கிலேய மெய்யியலாளர்கள்
பகுப்பு:அரசியல் கொள்கை
பகுப்பு:1679 இறப்புகள்
பகுப்பு:1588 பிறப்புகள்
காழ்க்கலன் மூலகம்

**** என்பது  (ஆங்கிலம்: Vessel element) காழ் இழையத்தின் நான்கு வகை உயிரணுக்களில் ஒன்றாகும். ,  காழ்க் குழற்போலிகள்,  காழ்நார்கள், காழ்ப் புடைக்கலவிழையம் முதலிய  நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன.  இந்நான்கின் ஒருங்கிணைந்த தொகுப்பானது, தாவரத்திற்குத் தேவையான கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.

## கட்டமைப்பு
காழ்க்கலன் மூலகங்களின் முனைகள் துளையுடன் (Perforate) காணப்படுகின்றன. இதனால் இவை துளைகளற்ற காழ்க் குழற்போலிகளிலிருந்து வேறுபடுகின்றன. காழ்க்கலன் மூலகங்கள் காழ்க் குழற்போலிகளிலிருந்து விருத்தியடைந்திருக்கலாம் என நம்பப்ப்படுகின்றது. இவற்றின் உயிரணு அறை, காழ்க் குழற்போலிகளின் உயிரணு அறையைக் காட்டிலும் அகன்றவை. துளைகளுடைய குறுக்கு சுவரினால் பிரிக்கப்பட்டிருக்கும் இவற்றின் உயிரணுக்கள், தாவரத்தின் நீள் அச்சுக்கு இணையாக, ஒன்றின் முனையின் மீது மற்றொன்றாக அமைந்துள்ளன. இவற்றின் முனையில் உள்ள குறுக்கு சுவர் முழுவதுமாக அழியுமாயின் ஒரு பெரிய ஓட்டை கொண்ட துளைத்தட்டு உருவாகிறது. இது ஒற்றைத்துளைத்தட்டு (Simple perforation plate) எனப்படும் . எ.கா. மாஞ்சிஃபெரா. துளைத்தட்டில் பல ஓட்டைகள் காணப்பட்டால், அது பல்துளைத்தட்டு (Multiple perforation plate) எனப்படும்.  எ.கா. லிரியோடென்ட்ரான். காழ்க்கலன் மூலகங்களின் இரண்டாம் உயிரணுசுவரும் காழ்க் குழற்போலிகளைப் போலவே வளையத்தடிப்பு, சுருள் தடிப்பு, ஏணித் தடிப்பு, வலைத்தடிப்பு அல்லது குழித்தடிப்புடன் காணப்படுகிறது.

பூக்கும்தாவரங்களில் நீரைக் கடத்தும் முக்கியக்கூறுகளாக, காழ்க்கலன் மூலகங்கள் உள்ளன. இவை வித்துமூடியிலிகளிலும், தெரிடொ-ஃபைட்டா (Pteridophyta) களிலும் காணப்படவில்லை. ஆனால் நீட்டம் (Gnetum) என்ற  வித்துமூடியிலித் தாவரத்தில் இவை காணப்படுகின்றன. இவற்றின் முக்கியப் பணி நீரையும், கனிம உப்புக்களையும் கடத்துவதாகும். இது தாவரத்திற்கு வலிமையையும் அளிக்கிறது.

## மேற்கோள்கள்

## மேலும், விவரங்கள்
* Niklas, Karl J. (1997) *The Evolutionary Biology of Plants*. Chicago and London: The University of Chicago Press. .
* Schweingruber, F.H. (1990) *Anatomie europäischer Hölzer - Anatomy of European woods.* Eidgenössische Forschungsanstalt für Wald, Schnee und Landscaft, Birmensdorf (Hrsg,). Haupt, Bern und Stuttgart.
* Timonen, Tuuli (2002). *Introduction to Microscopic Wood Identification*. Finnish Museum of Natural History, University of Helsinki.
* Wilson, K. & D.J.B. White (1986). *The Anatomy of Wood: its Diversity and variability.* Stobart & Son Ltd, London

பகுப்பு:தாவர உடற்கூற்றியல்
பகுப்பு:தாவர உடலியங்கியல்
மரியாவைக் காணிக்கையாக அர்ப்பணித்தல்

**தூய கன்னி மரியாவைக் காணிக்கையாக அர்ப்பணித்தல்** என மேற்கிலும் **மிகவும் தூய இறையன்னை கோவிலுக்குள் நிழைந்தது** என கிழக்கிலும் அறியப்படுவது நவம்பர் 21இல்  கத்தோலிக்க திருச்சபை மற்றும் கிழக்கு மரபுவழி திருச்சபைகளின் கொண்டாடப்படும் கிறித்தவ விழாவாகும்.

இந்த நிகழ்வு புதிய ஏற்பாட்டில் விவரிக்கப்படாத ஒன்றாகும். ஆயினும் இறையேவுதல் உடையது என ஏற்கப்படாத யாக்கோபு நற்செய்தியில் (Gospel of James) இந்நிகழ்வு விவரிக்கப்படுள்ளது. முதிர்ந்த வயதான யோவாக்கிம் மற்றும் அன்னா குழந்தைப்பேறு இல்லாமல் இருந்தனர். வானதூதர் வழியாக மரியாவின் பிறப்பை அறிந்து கடவுளுக்கு நன்றியாக பிறக்கப் போகும் குழந்தையை எருசலேம் கோவிலில் கடவுளுக்கு அர்ப்பணிப்பதாக நேர்ந்து கொண்டனர் என இன்னூல் விவரிக்கின்றது. மரியாவின் பிறப்பு நற்செய்தி (Gospel of the Nativity of Mary) போன்ற இந்நிகழ்வின் பிற்கால விவரிப்புகளில் மரியாவின் மூன்றாம் வயதில் இந்த நிகழ்வு நடந்ததாக குறிக்கின்றது. மரியா கல்வி கற்கவும் கடவுளின் தாயாகும் நிலைக்கு தன்னை தயாரிக்கவும் ஆயலத்திலேயே இருந்தார் என மரபுப்படி நம்பப்படுகின்றது.

கிழக்கு திருச்சபைகளின் மரபில் *மரியா* (கிரேக்கத்தில் *Μαρία*) அல்லது தேஸ்போயினா (கிரேக்கத்தில்  "Δέσποινα") என்னும் பெயருடைய பெண்கள் தங்களின் பெயர் கொண்ட புனிதர் விழாவை (feast day/name day) கொண்டாடும் நாட்களின் இவ்விழா நாளும் ஒன்று.

## கலையில்
கலையில் இந்த நிகழ்வை பொதுவாக மரியா தனது பெற்றோரைப் பிரிந்து தனியாக ஆலயப் படிகளில் ஏறி தலைமை குருவை நோக்கி செல்வதைப்போல சித்தரிப்பர்.

## மேற்கோள்கள்


பகுப்பு:கிறித்தவத் திருநாட்கள்
பகுப்பு:அன்னை மரியா
பகுப்பு:நவம்பர் சிறப்பு நாட்கள்
படத்தாளின் வேகம் (கதிரியல்)

ஊடுகதிரியலில் **படத்தாளின் வேகம்** (*film speed*) என்பது அதன் கதிர் உணர்ப் பண்பினைக் (Sensitivity) குறிக்கும். ஒரு பொருளின் ஊடாகச் சென்று எக்சு-கதிர் படத்தாளினை அடைந்து படிமத்தினைப் பதிவு செய்கிறது. குறைந்த கதிர்களை ஏற்று அதிக ஒளியியல் அடர்த்தியினைக் (Optical density) கொடுக்கும் படத்தாள் அதிக உணர்திறனுடையது எனப்படும். இந்த வகைத் தாள் *வேகத்தாள்* (fast film) எனப்படும். மாறாக அதிக கதிர்களை ஏற்று அதே ஒளியியல் அடர்த்தியைக் கொடுக்கும் தாள் *குறைந்த வேகத்தாள்* (slow film) எனப்படும். இவ்விரண்டிற்கும் இடைப்பட்டது *நடுத்தர வகைத்தாள்* (*medium speed film*) எனப்படும். இந்நிகழ்விற்கு முக்கியக் காரணம் வெள்ளி புரோமைடு (silver bromide) படிகங்களின் பருமனளவே ஆகும். இது சாதாரண ஒளிப்படத் தாட்களுக்கும் பொருந்தும். ஆக படத்தாட்கள்

#வேகத்தாட்கள்
#குறைவேகத் தாட்கள்
#நடுத்தர வேகத்தாட்கள்
என மூன்று வகையில் உள்ளன. அவை தேவைக்கு ஏற்ப தேர்வு செய்யப்படுகின்றன.

## ஆதாரம்
*Medical X ray manual-HPF MFG. CO Ltd.

பகுப்பு:ஊடுகதிரியல்
பிரபு சாலமன்

**பிரபு சாலமன்** தமிழகத் திரைப்படத்துறையில் ஒரு புகழ்பெற்ற இயக்குனராவார். இவர் தமிழ்நாட்டிலுள்ள நெய்வேலி எனுமிடத்தில் பிறந்தவர், தற்போது சென்னை வளசரவாக்கத்தில் வசிக்கிறார். புனித பால் மெட்ரிகுலேசன் மேல்நிலைப்பள்ளி நெய்வேலியில் தனது பள்ளிக் கல்வியை முடித்தவர். காதல் கோட்டை திரைப்படத்திற்காக நான்கு தேசிய விருதுகளைப் பெற்ற இயக்குநர் அகத்தியன் அவர்களிடம் உதவி இயக்குநராக பணிபுரிந்தவர்.

## திரைப்பட விபரம்

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:கடலூர் மாவட்ட மக்கள்
பகுப்பு:1969 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
வலையபட்டி

**வலையபட்டி** (ஆங்கிலம்:Valayapatti), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், பொன்னமராவதி ஊராட்சி ஒன்றியத்தில் அமைந்துள்ள ஊர் ஆகும். 

## பிரசித்திபெற்ற இடங்கள்
இங்கு மலையாண்டி சுவாமி கோயில் ஒரு குன்றின் மீது அமைந்துள்ளது.

thumb|200px|left| மலையாண்டி சுவாமி கோயில்

## மேற்கோள்கள்


பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
கருப்பசாமி குத்தகைதாரர் (திரைப்படம்)

***கருப்பசாமி குத்தகைதாரர்*** (*Karuppasamy Kuththagaithaarar*) என்பது 2007இல் இயக்குநர் மூர்த்தி இயக்கிய திரைப்படமாகும். இத்திரைப்படத்தில் கரண், மீனாட்சி ஆகியோர் முக்கியக் கதாபாத்திரத்தில் நடித்திருந்தனர். தீனா இசையமைத்திருந்தார்.

நடிகர் கரண் கதாநாயகனாக நடித்த இரண்டாவது படமாகும்

## நடிகர்கள்
* கரண் - ஜெராக்ஸ் (எ) கருப்பசாமி 
* மீனாட்சி - ராசாத்தி 
* வடிவேலு - படித்துறை பாண்டி

## விமர்சனம்
ஆனந்த விகடன் வார இதழில் எழுதிய விமர்சனத்தில் "‘காதல்’ படத்துக்குப் பிறகு, கோலிவுட்டின் கோலாகல காதல் களமாகத் திகழும் மதுரையில்தான் படத்தின் மொத்தக் குத்தகையும். நிமிடத்துக்கொரு முறை வெடித்துச் சிரிக்கவைக்கும் காமெடி கலாட்டாக்களுடன் நகரும் முன்பாதி சுவாரஸ்ய சுனாமி... செதுக்க வேண்டிய இடங்களில் இன்னும் கச்சிதமாகச் செதுக்கியிருந்தால், தியேட்டர்களை இன்னும் ஜோராகக் குத்தகைக்கு எடுத்திருப்பான் கருப்பசாமி!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தினா இசையமைத்த திரைப்படங்கள்
மீனாட்சி (நடிகை)

**பிங்கி சர்க்கார்**, என்பவர் **மீனாட்சி** என்று அறியப்படும் இந்திய நடிகையாவார். இவர் தமிழ், மலையாளத் திரைப்படங்களில் நடித்துள்ளார்.

## திரைப்படங்களின் பட்டியல்

## ஆதாரங்களும் மேற்கோள்களும்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:இந்திய நடிகைகள்
பகுப்பு:1988 பிறப்புகள்
பகுப்பு:தெலுங்குத் திரைப்பட நடிகைகள்
கண்ணோடு காண்பதெல்லாம் (திரைப்படம்)

***கண்ணோடு காண்பதெல்லாம்*** (*Kannodu Kanbathellam*) என்பது 1999 -ல் வெளிவந்த தமிழ்த் திரைப்படமாகும். பிரபு சாலமன் இயக்கத்தில்  அர்ஜுன், சோனாலி பேந்திரே, சுசேந்திரா மற்றும் ருச்சிதா ஆகியோர் முக்கிய கதாப்பாத்திரங்களில் நடித்திருந்தனர். இசையமைப்பாளர் தேவா படத்திற்கு இசையமைத்திருந்தார்.

## கதாப்பாத்திரம்
***[[அர்ஜுன்]]** - **சீதாராம்**
***[[சோனாலி பண்டர்]]** - **கல்யாணி**
***[[சுசேந்திரா]]** - **ஆகாஸ்**
***[[ருச்சிதா]]** - **அகிலா**
***[[மணிவண்ணன்]]**
***[[கிரேசி மோகன்]]** - **முத்துசாமி**
***[[அனு மோகன்]]**
***[[கோவை சரளா]]**
***[[நிழல்கள் ரவி]]**

## மேற்கோள்கள்

## வெளி இணைப்புகள்
*
*songs: http://www.musicindiaonline.com/music/tamil/s/movie_name.4577/ 
*http://www.meena.jp/coltamil/kannodukanbathallam.html
*http://archives.aaraamthinai.com/6mthinaithoguppu/cinema/sep24vimarsanam.asp 

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
லீ (திரைப்படம்)

**லீலாதரன் (எ) லீ** என்பது 2007ல் வெளிவந்த தமிழ்த் திரைப்படமாகும். இத்திரைப்படத்தினை பிரபு சாலமன் இயக்கியிருந்தார். சிபிராஜ், பிரகாஷ் ராஜ் மற்றும் நிலா ஆகியோர் முக்கிய கதாப்பாத்திரத்தில் நடித்திருந்தனர்.

## கதாப்பாத்திரம்
* சிபிராஜ்
* பிரகாஷ் ராஜ்
* நிலா

## விமர்சனம்
ஆனந்த விகடன் வார இதழில் எழுதிய விமர்சனத்தில் "விளையாட்டு வீரனின் வாழ்க்கையில் விளையாடும் அரசியல்தான் லீ!... நல்ல கதையைத் தேர்ந்தெடுத்தவர்கள், திரைக்கதையில் இன்னும் மெனக்கெட்டிருந்தால்... ‘லீ’ அடித் திருக்கும் ‘கில்லி’!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
*

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
ராதாகிருஷ்ணன்

விக்கிப்பீடியாவில் **ராதாகிருஷ்ணன்** என்கிற தலைப்பை உடைய பின்வரும் கட்டுரைகள் உள்ளன.

*சர்வப்பள்ளி ராதாகிருஷ்ணன் - இந்தியாவின் இரண்டாவது குடியரசுத்தலைவர்
*சி. பி. இராதாகிருஷ்ணன், தமிழ்க பாரதிய ஜனதா கட்சி அரசியல்வாதி
*காகா ராதாகிருஷ்ணன் - தமிழ்த் திரைப்பட நடிகர்
*வி. ராதாகிருஷ்ணன் - இலங்கை அரசியல்வாதி
*கே. இராதாகிருஷ்ணன் (அறிவியலார்) - இந்திய விண்வெளி ஆராய்ச்சி கழகத்தின் (இஸ்ரோ (ISRO)) தலைவர்
*சி. ராதாகிருஷ்ணன், மலையாள எழுத்தாளர்
*பொன். இராதாகிருஷ்ணன் இந்திய பாரதிய ஜனதா கட்சி அரசியல்வாதி 
*ரா. ராதாகிருஷ்ணன் (அரசியல்வாதி) (பிறப்பு 1975),  
*வெ. இராதாகிருட்டிணன், இந்திய விண்வெளி அறிவியலாளர்

பகுப்பு:பக்கவழி நெறிப்படுத்தல்
பகுப்பு:ஆண் தமிழ்ப் பெயர்கள்
பகுப்பு:இந்திய ஆண்களுக்கான பெயர்கள்
கைடோ வான் ரோசம்

**கைடோ வான் ரோசம்** (*Guido van Rossum*) டச்சு நாட்டைச் சேர்ந்த ஒரு கணினியில் நிரலர்.  இவர் பெருமளவில் பயன்படுத்தப்படும் பைத்தான்(Python) எனும் நிரலாக்க மொழியை உருவாக்கியவர் ஆவார்.  2005-ம் ஆண்டு முதல் டிசம்பர் 2012 வரை கூகுள் நிறுவனத்தில் பணியாற்றிய இவர், அதன்பிறகு ஜனவரி 2013 முதல் டிராப்பாக்ஸ்(Dropbox) நிறுவனத்தில் பணியாற்றி வருகிறார்.

## வாழ்க்கை மற்றும் கல்வி
வான் ரோசம் நெதர்லாந்தில் பிறந்து அங்கேயே வளர்ந்து, அம்சர்டாம் பல்கலைக்கழகத்தில் 1982 ஆம் ஆண்டு கணிதம் மற்றும் கனிணியியல் துறையில் முதுநிலைப் பட்டம் பெற்றார்.
வான் ரோசம் தன் மனைவி கிம் க்னப் ம்ற்றும் மகனுடன் உடன் கலிபோர்னியாவின் பெல்மான்ட் நகரத்தில் வசித்து வருகிறார்.

## பைத்தான்
பைத்தான்(Python) எனும் நிரலாக்க மொழியை உருவாக்கிய வான் ரோசம் 1996 ல் அதன் தொடக்கத்தைப்பற்றி கீழ்கண்டவாறு கூறுகிறார்:
ஆறு வருடங்களுக்கு முன் டிசம்பர் 1989 ல் கிருஸ்துமஸ் விடுமுறையின் போது பொழுது போக்கிற்காக ஒரு நிரலாக்க மொழித்திட்டத்தை தேடிக் கொண்டிருந்தேன். என்னுடைய அலுவலகம் ... முடியிருந்தது ஆனால் நான் வீட்டில் ஒரு கணினி வைத்திருந்தேன். ஒரு புதிய ஸ்கிரிப்டிங் மொழிக்கு மொழிப்பெயர்ப்பு மென்பொருள் தயார் செய்ய முடிவு செய்தேன். ABC மொழிக்கு சந்ததியான இந்த நிரலாக்க மொழி திட்டத்திற்கு பைத்தான் என பெயரிட்டேன். மான்டி பைத்தான் பிளையிங் சர்க்கஸ் என்ற நாடகத்தின் ரசிகனாக இருந்த காரணத்தினால் புதிய மொழிக்கு பைத்தான் எனப் பெயரிட்டேன்.
## வேலை
### கூகுள்
2005 ஆம் ஆண்டு முதல் டிசம்பர் 2012 ஆம் ஆண்டு வரை கூகுள் நிறுவனத்தில் வேலை பார்த்தார். அதில் அவரது கவனம் முழுவதும் பைத்தான் மொழி உருவாக்குவதில் இருந்தது.

## அனைவருக்கும் கணினி மொழி
1999 ஆம் ஆண்டு வான் ரொசம் DARPA விற்கு ஒரு திட்டத்தை சமர்ப்பித்தார்.''Computer Programming for Everybody'', அதில் அவர் பைத்தான் மொழிக்கான இலக்குகளை கூறியிருந்தார்:
* சுலபமாகவும் சக மொழிகளை போல சக்தி வாய்ந்ததாகவும் இருக்க வேண்டும்
*  திறந்த மூல மென்பொருள், இதன் வளர்ச்சிக்கு யார் வேண்டுமானாலும் பங்களிக்கலாம்
* ஆங்கில மொழியைப்போல் சுலபமாக புரிந்து கொள்ள முடியும்
* எல்லா வேலைகளுக்கும் பொருந்தக்கூடிய , குறுகிய காலத்தில் தயாரிக்கக் கூடியது
2019 ஆம் ஆண்டு பைத்தான் கிட் ஹப் ( GitHub)மிக பெரிய மென் பொருள் மெலாண்மை வலைதளத்தினால்  ஜாவாஸ்கிரிப்ட் அடுத்து இரண்டாவது அதிக பிரபலமான கணினி மொழியாகியது.

## விருதுகள்

* 2002 ஆம் ஆண்டு பிரஸ்ஸல்ஸ்லில்  நடைபெற்ற மாநாட்டில் FOSDEM, வான் ரோசத்திற்கு கட்டற்ற மென்பொருள் அறக்கட்டளை யிடமிருந்து பைத்தான் மொழியாக்கதிற்காக 2001 கட்டற்ற மென்பொருள் முன்னேற்றத்திருக்கான விருது வழங்கப்பட்டது.
* வான் ரோசம் NLUUG விருதினை மே 2003 ஆண்டு பெற்றுக்கொண்டார்
* 2006 ஆம் ஆண்டில் வான் ரோசம் Association for Computing Machinery யினால் புகழ் பெற்ற பொறியாளர் என அங்கிகரிக்கப்பட்டார்
* 2018 ஆம் ஆண்டில் கணினி வரலாற்று அருங்காட்சியத்தின் சக உறுப்பினராக அறிவிக்கப்பட்டார்
* 2019 ஆம் ஆண்டில் CWI வின் Dijkstra Fellow என கவுரவிக்கப்பட்டார்

## மேற்கோள்கள்

பகுப்பு:வாழும் மக்கள்
பகுப்பு:கணினி அறிவியல் முன்னோடிகள்
பகுப்பு:நிரலாக்க மொழி வடிவமைப்பாளர்கள்
பகுப்பு:1956 பிறப்புகள்
பகுப்பு:கணினி நிரலர்கள்
பகுப்பு:கட்டற்ற மற்றும் திறமூல நிரலாளர்கள்
பகுப்பு:பைத்தான்
கிட்டி (நடிகர்)

**கிட்டி** (*Kitty (actor*)) (இயற்பெயர்: ராஜா கிருஷ்ணமூர்த்தி) இந்திய திரைப்பட இயக்குநர், தயாரிப்பாளர் மற்றும் நடிகர் எனப் பன்முகம் கொண்டவர் ஆவார். இவர் பெரும்பாலும் தமிழ் திரையுலகில் பணியாற்றியுள்ளார். 1987 ஆம் ஆண்டில்  மணிரத்னத்தின் இயக்கத்தில் வெளிவந்த நாயகன் திரைப்படம் இவர் முதன்முதலில் நடித்த படம் ஆகும்.

கமலகாசனின் சூர சம்காரம் (1988) மற்றும் சத்யா (1988), ரஜினிகாந்தின் பாஷா (1995) மற்றும் மணிரத்னத்தின் பாம்பே (1995)  ஆகிய படங்களில் நடித்ததற்காக கிட்டி ஒரு நடிகராக அறியப்படுகிறார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1952 பிறப்புகள்
போக்குவரத்து தடுப்புச் சுவர்

போக்குவரத்து தடுப்புச் சுவர் (Traffic barrier) இது நெடுஞ்சாலையில் எதிர் வரிசையில் வரும் வாகனங்கள் குறுக்கிடாதவாறு  போக்குவரத்தை ஒழுங்கு செய்ய சாலையில் வழித்தடங்களுக்கு இடையே அமைக்கப்படும் தடுப்புச் சுவர் ஆகும்.

பகுப்பு:சாலைப் போக்குவரத்து
தமிழ் மரபு

**தமிழ் மரபு** என இங்குக் குறிப்பிடப்படுவது தமிழ்மொழியின் மரபு. தொல்காப்பியம் மரபு என்னும் சொல்லாலும், என்ப, என்மனார், மொழிப முதலான சொற்களால் சுட்டியும் தொல்காப்பியர் தம் காலத்துக்கு முன்பு வழக்கத்தில் இருந்த தமிழ் மரபுகளைச் சுட்டிக் காட்டியுள்ளார். தொல்காப்பியர் தமிழை ஆராய்ந்து கூறிய மொழிச்செய்திகள் ஒருவகை. தொல்காப்பியர் காலத்து முன்பிருந்த தமிழ் இலக்கண நெறியாளர் வழியில் தொல்காப்பியர் காலத்தில் வழக்கத்தில் இருந்த மொழிச்செய்திகள் மற்றொரு வகை.

தொல்காப்பியர் காட்டும் இந்தச் செய்திகள் தமிழின் தொன்மையை விளக்குவன. 


## 'மரபு' என்னும் சொல்லாட்சி
'நூன்மரபு' , 'மொழிமரபு' , 'தொகைமரபு' , 'மரபியல்'  எனத் தொல்காப்பியத்தில் இயல்களின் பெயர்கள் இடப்பட்டுள்ளன.

## 'என்ப'
தொல்காப்பியர் 'என்ப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
*எழுத்துக்கள் [அ] முதல் [ன்] வரை 30 என்ப 
*அ இ உ எ ஒ – 5ம் ஓரளபு இசைக்கும் குற்றெழுத்து என்ப 
*ஆ ஈ ஊ ஏ ஐ ஓ ஔ – 7ம் ஈரளபு இசைக்கும் நெட்டெழுத்து என்ப  என்பன போன்றவை.

## 'என்மனார்'
தொல்காப்பியர் 'என்மனார்' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
* எழுத்துக்களை இரண்டு மாத்திரைகளுக்கு மேல் ஒலிக்கவேண்டியிருந்தால், அந்த உயிரெழுத்தின் அளபுடைய எழுத்துக்களைக் கூட்டி எழுதி ஒலிக்க வேண்டும் * என்மனார் புலவர்* 
* எழுத்தொலி தன் மாத்திரையின் அளவினைக் கடந்து ஒலித்தல் இசையோடு கூடிய நரம்பின் மறையில் (யாழோசைப் பாடலில்) உண்டு என்மனார் புலவர் 
* எழுத்தினைத் தனியே ஒலித்தாலும், சொல்லாக்கி ஒலித்தாலும் ஒலியின் அளபு மாறாது என்மனார் புலவர்  இப்படிப் பல.

## 'மொழிப'
தொல்காப்பியர் 'மொழிப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
* ஔ வரை உள்ள 12 எழுத்துக்களை உயிர் என மொழிப 
* ன வரை உள்ள 18 எழுத்துக்களை மெய் என மொழிப 
* மெய் ஒலிப்பு நேரம் அரை மாத்திரை என மொழிப  என்பன போன்றவை.

## அடிக்குறிப்பு

பகுப்பு:மொழியியல்
விண்ணக அரசி

**விண்ணக அரசி** () என்பது தூய கன்னி மரியாவுக்கு கிறித்தவர்களால் குறிப்பாக கத்தோலிக்க திருச்சபை மற்றும் ஒரு சில ஆங்கிலிக்கம், கிழக்கு மரபுவழி திருச்சபைகளின் வழங்கப்படும் பட்டமாகும். 5ஆம் நூற்றாண்டில் நடந்த முதலாம் எபேசு பொதுச்சங்கத்தில் மரியா கடவுளின் அன்னை (*theotokos*) என அறிவிக்கப்பட்டதின் விளைவாக இப்பட்டம் வழங்கப்படலாயிற்று என நம்பப்படுகின்றது.

இந்த நம்பிக்கை குறித்த கத்தோலிக்க படிப்பினை திருத்தந்தை பன்னிரண்டாம் பயஸின் *Ad Caeli Reginam* என்னும் சுற்று மடலில் விவரிக்கப்பட்டுள்ளது. அதன்படி மரியா விண்ணக அரசி என அழைக்கப்படுவதற்கு காரணம், இயேசு கிறிஸ்து விண்ணக அரசராக இருப்பதுவே ஆகும். இது பண்டைய இசுரயேல் அரச வழக்கம் என்பது குறிக்கத்தக்கது.

திருச்சபையினால் அதிகாரப்பூவ அனுமதி பெறுவதற்கு பல நூற்றாண்டுகளுக்கு முன்பே *விண்ணக அரசி* என்னும் பட்டம் கத்தோலிக்க மரபிலும், வேண்டுதல்களிலும், பக்தி முயற்சிகளிலும், கலையிலும் முக்கியப் பங்கு வகிக்கித்து வந்தது.

## மேற்கோள்கள்


பகுப்பு:அன்னை மரியா
குமோன் கல்வி முறை

**குமோன் கல்வி முறை** (*Kumon*) என்பது யப்பானிய நாட்டவரான தோரூ குமோன் (*Toru Kumon*) என்பவரால் உருவாக்கப்பட்ட ஒரு கல்வி முறை ஆகும். 

இக்கல்வி முறை குறிப்பாக மாணவர்களுக்கு கணிதம், மொழிக் கல்வி ஆகியவற்றைப் புகட்டுவதில் ஈடுபட்டுள்ளது.

## குமோன் கல்வி முறையின் வரலாறு

தோரூ குமோன் என்னும் யப்பானியர் தம்முடைய மகன் பள்ளிக்கூடத்தில் கணிதம் பயில்வதில் சிரமப்படுவதைக் கண்டார். எனவே, குமோன் 1954இல் தாமாகவே மகனுக்குக் கணிதம் பயில்வதில் பயிற்சி அளிக்கத் தொடங்கினார். அதற்காக ஒரு தனி முறையை வகுத்துக்கொண்டார். இதுவே பிற்காலத்தில் "குமோன் கல்வி முறை" என்னும் பெயர் பெற்று, உலகம் முழுவதிலும் பரவலாயிற்று.

குமோன் 1970இல் "குமோன் கல்வி நிறுவனம்" என்றொரு அமைப்பைத் தொடங்கினார். அதன் பிறகு உலகத்தின் பல பகுதிகளில் "குமோன் மையங்கள்" தொடங்கிச் செயல்படலாயின.

2012ஆம் ஆண்டில் உலகத்தில் 36 நாடுகளில் 12,900க்கும் அதிகமான குமோன் மையங்களில் சுமார் 12 மில்லியன் சிறுவர்கள் குமோன் கல்வி முறைப்படி கல்வி பயின்றனர். 

## குமோன் பாடத்திட்டம்
கணிதம் மற்றும் மொழிக் கல்வியில் பள்ளிச் சிறுவர்களுக்குப் பயிற்சி அளிப்பது குமோன் கல்வி முறையின் முக்கிய நோக்கம் ஆகும். இது வழக்கமாக பள்ளிச் சிறுவர்கள் பள்ளிக்கூடங்களில் பயிலும் பாடங்களுக்குப் பதிலாக அளிக்கப்படுகின்ற பாடத்திட்டம் அல்ல. மாறாக, பள்ளிக்கூடத்தில் மாணவர்கள் பயிலுகின்ற பாடங்களை இன்னும் நல்லமுறையில் பயில்வதற்குத் துணை செய்கின்ற ஒரு பாடத்திட்டம் ஆகும்.

கல்வி கற்பதில் எல்லா மாணவர்களும் ஒரே வேகத்தில் செயல்பட முடிவதில்லை என்னும் உண்மையில் அடிப்படையில் எழுந்ததே குமோன் கல்வி முறை. ஒரு குறிப்பிட்ட கட்டத்தில் ஒரு மாணவர் எந்த நிலையை எட்டியுள்ளாரோ அந்த நிலைக்குப் பொருத்தமான வகையில் அவருக்குக் கற்றுக்கொடுத்து, அதற்கு அடுத்த நிலைக்கு அவரை அணியமாக்குவது குமோன் கல்வி முறைக் கொள்கை.

தேர்ச்சி பெற்ற குமோன் ஆசிரியர்கள் மாணவர்களுக்குப் பயிற்சி அளிப்பார்கள். கணிதத்திலும் சரி, மொழிப் பயிற்சியிலும் சரி, மாணவர்கள் வேகமாக, சரியான விதத்தில் பதில் வழங்குவதற்கு அவர்களுக்குப் பயிற்சி அளிக்கப்படுகிறது.

ஒவ்வொரு மட்டத்திலும் மாணவர்களுக்குத் தேர்வு நடத்தப்படும். தேர்வில் வெற்றி பெற்றால் மாணவர் அடுத்த நிலைக்குச் செல்வார்.

## குறிப்புகள்

:15. Level descriptions - the maths programme
:16. Level descriptions - the English (or reading comprehension)  programme

## வெளி இணைப்புகள்
* Kumon's official site in Australia 
* Kumon's official site in Canada 
* Kumon's official site in Ireland
* Kumon's official site in New Zealand
* Kumon's official site in the Philippines
* Kumon's official site in South Africa
* Kumon's official site in the United Kingdom
* Kumon's official site in the United States of America 

பகுப்பு:கல்வி
பகுப்பு:கல்வியியல்
நீட்டிக்கப்பட்ட மெய்யெண் கோடு

கணிதத்தில் **நீட்டிக்கப்பட்ட மெய்யெண் கோடு** அல்லது **கேண்முறையில் நீட்டிக்கப்பட்ட மெய்யெண் தொகுதி** (*affinely extended real number system*) என்பது மெய்யெண் கணம் (கோடு) **R** உடன்  +∞ மற்றும் −∞ என்ற இரு உறுப்புகளை இணைக்கக் கிடைக்கும் எண் தொகுதியாகும். புதிதாக இணைக்கப்பட்ட இரு உறுப்புகளும் (+∞ , −∞) மெய்யெண்கள் அல்ல. +∞ என்பது பெரும்பாலும் ∞ என எழுதப்படுகிறது. கேண்முறையில் நீட்டிக்கப்பட்ட மெய்யெண் தொகுதியின் குறியீடு:

::***' அல்லது [−∞, +∞].
::<math>\overline{R} = \mathbb{R} \cup \{+\infty, -\infty \}</math>

==கணித அடிப்படைச் செயல்கள்==
மெய்யெண் கணம் '''R''' இன் கணிதச் செயல்களைக் கீழே தரப்பட்டுள்ளவாறு ***' க்கும் நீட்டிக்கலாம்:

:
\begin{align}
a + \infty = +\infty + a & = +\infty, & a & \neq -\infty \\
a - \infty = -\infty + a & = -\infty, & a & \neq +\infty \\
a \cdot (\pm\infty) = \pm\infty \cdot a & = \pm\infty, & a & \in (0, +\infty] \\
a \cdot (\pm\infty) = \pm\infty \cdot a & = \mp\infty, & a & \in [-\infty, 0) \\
\frac{a}{\pm\infty} & = 0, & a & \in \mathbb{R} \\
\frac{\pm\infty}{a} & = \pm\infty, & a & \in (0, +\infty) \\
\frac{\pm\infty}{a} & = \mp\infty, & a & \in (-\infty, 0)
\end{align}


இங்கு, "*a* + ∞" என்பது "*a* + (+∞)" , "*a* − (−∞)" இரண்டையும் குறிக்கும். அதேபோல் "*a* − ∞" என்பது "*a* − (+∞)" , "*a* + (−∞)" இரண்டையும் குறிக்கும்.

ஆனால் ∞ − ∞, 0 × (±∞),  ±∞ / ±∞ ஆகியவை வரையறுக்கப்படவில்லை. அவை தேரப்பெறா வடிவங்கள் என அழைக்கப்படுகின்றன.

## இயற்கணிதப் பண்புகள்
**** ஒரு களமாகவோ, வளையமாகவோ, குலமாகவோ அல்லது அரைக்குலமாகக் கூட அமைவதில்லை. ஆயினும் பின்வரும் பண்புகளைக் கொண்டுள்ளது:

* *a* + (*b* + *c*), (*a* + *b*) + *c* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* + *b*, *b* + *a* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × (*b* × *c*), (*a* × *b*) × *c* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × *b*, *b* × *a* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × (*b* + *c*),  (*a* × *b*) + (*a* × *c*) இரண்டும் வரையறுக்கப்பட்டிருந்தால் சமமாக இருக்கும்.
* *a* ≤ *b* மற்றும் *a* + *c* , *b* + *c* இரண்டும் வரையறுக்கப்பட்டிருப்பின்:
::*a* + *c* ≤ *b* + *c*.
* *a* ≤ *b* , *c* > 0, மேலும் *a* × *c* and *b* × *c* இரண்டும் வரையறுக்கப்பட்டிருப்பின்:
::*a* × *c* ≤ *b* × *c*.

## மேற்கோள்கள்
* 

பகுப்பு:எண் கோட்பாடு
அகவன்கூடு

விலங்குகளின் உடலின் உட்புறமாக அமைந்திருந்து, உடலிற்குத் தேவையான உறுதியையும், ஆதாரத்தையும் வழங்கவல்ல வலுவான, கடினத்தன்மை கொண்ட இழையங்களாலான ஒரு தொகுப்பே **அகவன்கூடு** எனப்படும். பொதுவாக இவை முதுகெலும்பிகளில் எலும்பு, குருத்தெலும்பு என்னும் இரு வகை இணைப்பிழையங்களாலான ஒரு வன்கூடாக இருக்கும். இவை கனிமங்களால் ஆக்கப்பட்ட இழையங்கள் ஆகும். இந்த அகவன்கூடானது உடலை மூடியிருக்கும் தோலிற்குக் கீழாகவோ அல்லது தோலின் பகுதியாகவோ, அல்லது உடலின் ஆழமான பகுதிகளிலோ அமைந்திருக்கும். தோலின் ஒரு பகுதியானது கனிமங்கள் சேர்க்கப்படுவதன் மூலம் பல் போன்ற வன்கூடாகத் திரிபடையும்.

முளைய விருத்தியின்போது, இந்த இழையங்கள் முதுகுநாண் மற்றும் குருத்தெலும்பு அமைப்பாகக் காணப்படும். அநேகமான முதுகெலும்பி வகை விலங்குகளில், முதுகுநாணானது முள்ளந்தண்டு நிரலாகவும், குருத்தெலும்புகள் ஏனைய எலும்புகள், மற்றும் எலும்புகளை இணைக்கும் குருத்தெலும்புகளாகவும் விருத்தியடையும். சுறா, திருக்கை போன்றவற்றின் அகவன்கூடானது கல்சியம் ஏற்றப்பட்டு எலும்புகளாக மாற்றமடையாத, முழுமையாக குருத்தெலும்புகளாலான வன்கூடாகும்.

## படங்கள்

## மேற்கோள்கள்

பகுப்பு:முதுகெலும்பிகள்
பகுப்பு:விலங்கின உடற்கூற்றியல்
வில்பர் சற்குணராஜ்

**வில்பர் சற்குணராஜ்** (*Wilbur Sargunaraj*) இந்தியாவின் தமிழ்நாடு மாநிலத்திலுள்ள மதுரையைச் சேர்ந்த ஒரு இசைக் கலைஞர் ஆவார். இவரது காணொளிகள்,  யூடியூபில் கிட்டத்தட்ட 3.1 மில்லியன் பார்வையாளர்களைக் கொண்டுள்ளன . இவருடைய "லவ் மேரேஜ்" ஒளிப்பாடல் யூடியூபில் மிகப்பெரிய வெற்றி கண்டுள்ளது.

## வாழ்க்கை
அவரின் தந்தை திருநெல்வேலி மாவட்டத்தையும் மற்றும் அவரது தாயார் மதுரை மாவட்டத்தையும் சேர்ந்தவர்கள். அவரது குடும்பம் மதுரை நகரம் வருவதற்கு முன் தனது இளமை பருவத்தில் டார்ஜிலிங், கல்கத்தா, பனராஸ் மற்றும் ஊட்டி போன்ற இடங்களில் இருந்துள்ளார். அவர் லாங் ஐலேண்ட் டிரம்மர்,  டோம் பாமுலரோ மற்றும் லாஸ் ஏஞ்சல்ஸ் மோதுகை அலெக்ஸ் அகுணா போன்ற அமெரிக்க டிரம்மர்களிடம் தனிப்பட்ட முறையில் பயின்றவறாவர்.

## திரைப்படம்
*சிம்பிள் சூப்பர் ஸ்டார் (தினரப்படம்) 

## எப்படி செய்வது கானொளிகள்
#லுங்கி கட்டுவது எப்படி?
# கர்நாடக சங்கீதம் பாடுவது எப்படி?
#மாட்டுவண்டி ஒட்டுவது எப்படி?

## மேற்கோள்கள்


பகுப்பு:மதுரை மக்கள்
பகுப்பு:வாழும் மக்கள்
பகுப்பு:1977 பிறப்புகள்
சல்லடைக்குழாய் (தாவரவியல்)

**சல்லடைக்குழாய்** அல்லது **நெய்யரிக்குழாய்** என்பது, உரியத் தொகுப்பை உருவாக்கும், உள் உயிரணுக்களில் ஒன்றாகும். உரியப்பாரன்கைமா, உரியநார்கள் என்பன பிற உட்கூறுகள் ஆகும். கலன்றாவரங்களில் சுக்குறோசு முதலான ஊட்டச்சத்துக்களைக்,  ஒரு தாவரத்தின் வேண்டும் பகுதிகளுக்கு மேலேயோ அல்லது கீழேயோ கொண்டுசெல்ல இவைகள் உதவுகின்றன.

## கட்டமைப்பு
சல்லடைக்குழாய் தடித்த முதலாம் உயிரணுச் சுவரைக் கொண்டுள்ளன. இவற்றின் முனைச்சுவர்கள் கிடைமட்டமாகவோ அல்லது சாய்வாகவோ காணப்படும். இந்த முனைச்சுவர்களில், சல்லடையில் உள்ளது போன்ற துளைகள் உள்ளன. எனவே இவை சல்லடைத்தட்டுகள்  (Sieve plates)
எனப்படுகின்றன. சல்லடைக்குழாய் கூறுகளின் முனைப்பகுதிகளில், ஒன்றின் மேல் ஒன்றாக அமைந்து சல்லடைக்குழாய்கள் செங்குத்தாக
உள்ளன. முதிர்ந்த சல்லடைக் குழாயில்  ̈உட்கரு, சாற்றுக்குமிழி, இரைபோசோம் போன்ற உயிரணு உட்கூறுகள்  காணப்படவில்லை. இதில் சுவரை ஒட்டிய சைட்டோபிளாசம்(cytoplasm) மட்டும் உள்ளது.
இது சல்லடைக்குழாயின் சிறப்புப் பண்பாகும். 'ஸ்லைம்' உடலம் என்ற சிறப்பு வகைப் புரதம் காணப்படுகிறது. சைட்டோபிளாச இழைகளின் மூலம் உணவுப்பொருட்கள் ஒரு சல்லடைக் குழாயிலிருந்து அடுத்துள்ள சல்லடைகுழாய்க்கு கடத்தப்படுகின்றன.

சல்லடைக்குழாய் கூறுகளானது, சல்லடைஉயிரணுகள் மற்றும் சல்லடைக்குழாய்கள் என இருவகையாக வேறுபட்டுள்ளது. தெரிடோஃபைட்டு (Pteridophyta) களிலும், வித்துமூடியிலிகளிலும் சல்லடைஉயிரணுகள் காணப்படுகின்றன. பூக்கும் தாவரங்களில் சல்லடைக் குழாய்கள் காணப்படுகின்றன. சல்லடைஉயிரணுவில், சல்லடை பரம்பு, பக்க சுவர்களில் மட்டுமே காணப்படும். இவ்வுயிரணுகள் ஒன்றின் நுனியின் மீது ஒன்றாக செங்குத்து வரிசையில் அமைந்திருக்கவில்லை.

மேலும் சல்லடை உயிரணுகள், துணை உயிரணுகளுடன் சேர்ந்து காணப்படுவதில்லை. ஆனால், சல்லடைக்குழாய்கள் ஒன்றின் நுனியின் மீது ஒன்றாக அமைந்து செங்குத்து வரிசையில் காணப்படுகின்றன. இவற்றில் சல்லடைத்தட்டுகள், முனைச் சுவர்களில் காணப்படுகின்றன. மேலும் இவை துணை உயிரணுகளுடன் சேர்ந்து காணப்படுகின்றன. முதிர்ந்த சல்லடைக்குழாய் கூறுகளில். சல்லடைத் தட்டுகளில் உள்ள துளைகள் கேலோஸ் என்னும் பொருளினால் அடைக்கப்படுகின்றன.

### துணைஉயிரணுக்கள்
துணைஉயிரணுக்கள்(Companion cells) என்பது சல்லடைக்குழாய் கூறுகளோடு சேர்ந்து காணப்படுகின்ற. மெல்லிய உயிரணுச்சுவர் கொண்ட,  நீண்ட,  சிறப்பான பாரன்கைமா உயிரணுக்கள்,  துணை உயிரணுக்கள் எனப்படும்.] சல்லடைக்குழாய் கூறுகள் போல இல்லாமல், இந்த துணைஉயிரணுக்களினுள், தெளிவான  உட்கரு  காணப்படுகிறது. சல்லடைக்குழாயின் பக்கவாட்டு சுவரில் உள்ள குழிகள் மூலம், இத்துணைசெல்கள் சல்லடைக் குழாயுடன் தொடர்பு கொண்டுள்ளன.
உணவுப்பொருட்களை கடத்துவதில் சல்லடைக்குழாய்களுக்கு, இவை துணை புரிகின்றன.  இ்ந்த துணைஉயிரணுக்கள், பூக்கும் தாவரங்களில்  மட்டுமே காணப்படுகின்றன. ஆனால், தெரிடோஃபைட்டுகளிலும்,  வித்துமூடியிலிகளிலும் காணப்படுவதில்லை.

## இக்கட்டுரைகளையும் காணவும்
*இழையம்
*காழ்
*உரியம்

## மேற்கோள்கள்

## மேலும், விவரங்கள்
*Katherine Esau (1969). *The Phloem* -in: Encyclopedia of Plant Anatomy. Gebrüder Borntraeger, Berlin, Stuttgart.
*Campbell, N. A. (1996) *Biology* (4th edition). Benjamin Cummings NY. 
*Hartig, T. (1837) Vergleichende Untersuchungen über die Organisation des Stammes der einheimischen Waldbäume. Jahresber. Fortschr. Forstwiss. Forstl. Naturkd. 1:125-168

பகுப்பு:தாவர உடற்கூற்றியல்
பகுப்பு:தாவர உடலியங்கியல்
ராசய்யா (திரைப்படம்)

***ராசய்யா*** (*Raasaiyya*) 1995ல் வெளிவந்த தமிழ்த் திரைப்படமாகும். இதனை பி. கண்ணன் இயக்கியிருந்தார். பிரபுதேவா, ரோஜா, வடிவேலு, ராதிகா, விஜயகுமார் ஆகியோர் முக்கிய கதாப்பாத்திரத்தில் நடித்திருந்தனர்.

## கதாப்பாத்திரம்
*பிரபுதேவா - ராசய்யா
*ரோஜா செல்வமணி - அனிதா
*விஜயகுமார் - ரத்னவேல்
*ராதிகா - மாதவி
*வடிவேல்
*தலைவாசல் விஜய்
*மா. நா. நம்பியார்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல்களை கவிஞர் வாலி எழுதியிருந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
ஓடுடைய கணுக்காலி

**ஓடுடைய கணுக்காலிகள்** (Crustaceans) என்பவை மிகவும் கடினமான ஓட்டை தமது புறவன்கூடாகக் கொண்ட கணுக்காலிகளாகும். இவை கணுக்காலி வகைகளில் மிகப்பெரிய குழுவாக இருக்கும் உயிரினங்கள் என்பதால், வகைப்பாட்டியலில் இவை ஒரு தனியான துணைத்தொகுதியாக உள்ளது. இதில் நண்டு, இறால், கல் இறால் போன்ற உயிரினங்கள் அடங்கும்.

இவை ஏனைய கணுக்காலிகளில் இருக்கும் புறவன்கூட்டை விடவும் மிகக் கடினமான ஓட்டை தமது புறவன்கூடாகக் கொண்டுள்ளமையால் அவற்றிலிருந்து வேறுபடுகின்றன. அத்துடன் இவற்றின் கால்கள் இரண்டாகப் பிரிந்தும், அவ்வாறு பிரிந்த ஒவ்வொரு பகுதியும், தனித்தனி வரிசையில் ஒன்றுடன் ஒன்று பிணைந்த துணைத்துண்டங்களைக் கொண்டுமிருக்கின்றன. ஏனைய கணுக்காலிகளின் கால்கள் இவ்வாறு இரண்டாகப் பிரியாமல் ஒரு வரிசையிலான ஒன்றுடனொன்று பிணைந்த துணைத்துண்டங்களைக் கொண்டவையாக இருப்பதனால் ஓடுடைய இனங்களிலிருந்து வேறுபடுகின்றன.

## மேற்கோள்கள்

பகுப்பு:கணுக்காலிகள்
பூட்ஸ்டிராப் (தோற்றத்திற்கான கட்டமைப்பு)

**பூட்ஸ்டிராப் (Bootstrap) ** என்பது இணையதளங்கள், இணையவழிப் பயன்பாடுகள் ஆகியவற்றில் பயன்படுத்தக் கூடிய இலவச கருவிகளின் தொகுப்பு. இவை எச்.டி.எம்.எல், சி. எஸ். எஸ் ஆகியவற்றைச் சார்ந்து இயங்கக் கூடிய வடிவமைப்பு வார்ப்புருக்களாகும். இவற்றைக் கொண்டு வலைத்தளங்களில் பல வசதிகளைப் பயன்படுத்தலாம். இதைப் பயன்படுத்தினால், பயனரின் கருவிக்கேற்ப வலைத்தளங்களின் வடிவமைப்பு மாறி, எடுப்பான தோற்றம் தரும் என்பது குறிப்பிடத்தக்கது. இதனை டுவிட்டர் நிறுவனம் வெளியிட்டது.

இதுவே கிட்ஹப் தளத்தில் பரவலான திட்டம். . நாசாவின் இணையதளத்திலும் இது பயன்படுத்தப்பட்டுள்ளது. 

## வரலாறு
இணையதளங்களில் கருவிகள் வெவ்வேறாக இருந்தமையால் சிக்கல் எழுந்தது. இதற்கான தீர்வுகாண, டுவிட்டரில் பணியாற்றிய மார்க் ஓட்டோ, ஜேக்கப் தார்ன்டன் ஆகியோர் பூட்ஸ்டிராப் என்னும் கருவியை வடிவமைத்தனர். 

## வசதிகள்
பூட்ஸ்டிராப், எச்.டி.எம்.எல் 5, சி.எஸ்.எஸ் 3 ஆகியவற்றுடன் இயங்காது.
பெரும்பாலான வலை உலாவிகளில் இயங்கும் வண்ணம் வடிவமைக்கப்பட்டுள்ளது.  இதனை இதன் தளத்தில் இருந்து இலவ்சமாக பதிவிறக்கி, உங்கள் கணினியில் பயன்படுத்தலாம்.

இது 2.0 என்ற பதிப்பில் வெளியானது. இது கட்டற்ற மென்பொருள் என்பதால், விரும்பும் யாவரும் இதன் வளர்ச்சியில் பங்களிக்கலாம். இதன் ஆவணங்கள் பல மொழிகளில் மொழிபெயர்க்கப்பட்டுள்ளன.

## மேலும் காண்க
* சி.எஸ்.எஸ்
* எச்.டி.எம்.எல்
* ஜாவாஸ்கிரிப்ட்
* ஜெகுவெரி

## சான்றுகள்


## இணைப்புகள்
* Bootstrap தளம் 
* Bootstrap வலைத்தளம்

பகுப்பு:வடிவமைப்பு
பகுப்பு:இணையம்
பகுப்பு:கணினிகள்
நகர்ப்புறவியம்

**நகர்ப்புறவியம்** (Urbanism) என்பது, நகர்ப்புற மக்கள் கட்டிடச் சூழலுடன் கொண்டுள்ள சிறப்பியல்பான தொடர்பாடலைக் குறிக்கிறது. இன்னொரு வகையில் சொல்வதானால், இது, நகர்ப்புற வாழ்வோடு சிறப்பாகப் பிணைந்துள்ள மனநிலை, வழக்காறுகள், மரபுகள், மனப்போக்குகள், உணர்வுகள் போன்றவை ஆகும். நகரங்களின் புவியியல், பொருளாதார, சமூக, பண்பாட்டு வெளிப்பாடுகளையும், கட்டிடச் சூழல் மீது இவை அனைத்தினதும் ஒன்றிணைந்த தாக்கங்களையும் உட்படுத்தி நகரங்களை ஆய்வு செய்யும் துறையாகவும் இது உள்ளது.

## கோட்பாடு
தற்காலத்தில், பல கட்டிடக்கலைஞர்களும், திட்டமிடலாளரும், சமூகவியலாளரும் மக்கள் செறிந்து வாழும் நகர்ப்புறங்களில் மக்கள் எவ்வாறு வாழ்கிறார்கள் என்பது குறித்துப் பல கோணங்களில் இருந்து ஆய்வு செய்து வருகின்றனர். நகர்ப்புறவியம் என்பது ஒரு வாழ்க்கை முறை என்பதைச் சரியாகப் புரிந்துகொள்வதற்கு, நகர்ப்புறவியத்தை நகரத்தின் பௌதீக அம்சத்துடன் அடையாளம் காண்பதை நிறுத்த வேண்டும் எனவும், மேலெழுந்தவாரியான எல்லைகளுக்கும் அப்பால் சென்று, தொழில்நுட்ப, தொலைத்தொடர்பு வளர்ச்சிகள் எவ்வாறு நகர வாழ்க்கை முறையை நகரங்களுக்கும் அப்பால் விரிவாக்கியுள்ளன என்பதைக் கவனத்தில் கொள்ளவேண்டும் எனவும்  லூயிசு வர்த் (Louis Wirth) என்பவர் கூறுகிறார்.

### நகர்ப்புறவியத்தின் பல்வேறு வடிவங்கள்
பால் நாக்சு (Paul Knox) என்பவர் தான் எழுதிய *நகரங்களும் வடிவமைப்பும்* *(Cities and Design)* என்னும் நூலில் தற்கால நகர்ப்புறவியத்தின் பல போக்குகளில் ஒன்றாக "அன்றாட வாழ்க்கையை அழகுள்ளது ஆக்கல்" என்பதைக் குறித்துள்ளார். அலெக்சு கிறீகர் (Alex Krieger) என்பவர் நகரத் திட்டமிடல், வடிவமைப்பு என்பன தொடர்பான வல்லுனர்கள், எவ்வாறு வேலை செய்கிறார்கள் என்பது குறித்து அறிந்து கொள்வதற்காக நகர்ப்புறவியக் கோட்பாடுகளை ஆய்வு செய்துள்ளார். இவர் தற்காலத்தில் நகர்ப்புறவியம் பத்து விதமான வழிகளில் பயன்படுத்தப்படுவதை அடையாளம் கண்டுள்ளார். அவையாவன: 
# திட்டமிடலுக்கும் கட்டிடக்கலைக்கும் இடையிலான இணைப்பு
# பொதுக் கொள்கையில் வடிவ-அடிப்படையிலான வகைப்பாடு
# நகரக் கட்டிடக்கலை
# நகர வடிவமைப்பை மீளமைப்பு நகர்ப்புறவியமாகக் கொள்ளல்
# நகர வடிவமைப்பை இட உருவாக்கத்துக்கான கலையாகக் கொள்ளல்
# நகர வடிவமைப்பைத் சூட்டிகை வளர்ச்சியாகக் (smart growth) கொள்ளல்
# நகர உட்கட்டமைப்பு
# நகர வடிவமைப்பை நிலத்தோற்ற நகர்ப்புறவியமாகக் கொள்ளல்
# நகர வடிவமைப்பைத் தொலைநோக்கு நகர்ப்புறவியமாகக் கொள்ளல்
# நகர வடிவமைப்பைச் சமூகச் சார்பு வாதமாகக் கொள்ளல்

## குறிப்புகள்

## இவற்றையும் பார்க்கவும்
* சூழலியல் நகர்ப்புறவியம்
* பசுமை நகர்ப்புறவியம்
* தாங்குநிலை நகர்ப்புறவியம்
* புதிய நகர்ப்புறவியம்
* நிலத்தோற்ற நகர்ப்புறவியம்

## வெளியிணைப்புகள்
* - international forum on urbanism 

பகுப்பு:நகர்ப்புறவியம்
பகுப்பு:நில மேலாண்மை
சரவணப் பொய்கை

thumb|px175|சரவணப் பொய்கை முகப்பு
thumb|px175|Right|திருப்பணி கல்வெட்டு
முருகனின் ஆறுபடை வீடுகளில் மூன்றாம் படைவீடான திரு ஆவினன் குடியில் முருகன் **[[குழந்தை]] வேலப்பர்** என்ற பெயரில் அழைக்கப்படுகிறார். இத்தலத்தின் தீர்த்தம் **[[சரவணப் பொய்கை]]**யாகும். இந்த சரவணப் பொய்கையானது மற்றப் படைவீடுகளில் உள்ள தலதீர்த்தங்களைப் போன்று சதுர வடிவிலோ, வட்ட வடிவிலோ இல்லாமல் கிணறு போன்று அமைந்துள்ளது.

இதனைத் திருப்பூர் மாவட்டம், உட்மலை வட்டம், வீதம்பட்டி வருவாய் கிராமத்தின் உட்கடைக் கிராமமான பொம்மநாயக்கன் பட்டியைச் சேர்ந்த **சட்டி சாமி** என்கிற சாது திருப்பணி செய்துள்ளார் என இங்குள்ள கல்வெட்டு (படம்-2) தெரிவிக்கிறது.

பகுப்பு:ஆறுபடை வீடுகள்
சூழலியல் நகர்ப்புறவியம்

**சூழலியல் நகர்ப்புறவியம்** (ecological urbanism) என்பது, சூழலியலின் அடிப்படையில் சமூகம் சார்ந்ததும், சூழலைக் கவனத்தில் கொள்வதுமான ஒரு நகர்ப்புறவியம் ஆகும். இது நகர வடிவமைப்பு, நகரத் திட்டமிடல் ஆகியவற்றின் கோட்பாடுகளையும், நடைமுறைகளையும் சூழலியல் மற்றும் காலநிலையியல், நீரியல், புவியியல், உளவியல், வரலாறு, கலை போன்ற பல்வேறு சூழல் சார்ந்த துறைகளுடன் இணைக்கின்றது. இது, பசுமை நகர்ப்புறவியம், தாங்குநிலை நகர்ப்புறவியம் போன்ற நகர்ப்புறவிய வகைகளிலும் பார்க்கக் குறைந்த அளவான கருத்தியல் அடிப்படையில் இயங்குகிறது. சூழலியல் நகர்ப்புறவியம் பல வழிகளிலும் நிலத்தோற்ற நகர்ப்புறவியத்தில் இருந்து வளர்ச்சியடைந்தது என்பதுடன் அதனை விமர்சிப்பதாகவும் உள்ளது. இது நகர வடிவமைப்பிலும் அதன் மேலாண்மையிலும் முழுதளாவிய அணுகுமுறை ஒன்றின் தேவையை வலியுறுத்துகிறது.

"சூழலியல் நகர்ப்புறவியம்" என்பதற்கு ஈடான "ecourbanismo" (எக்கோஏர்பனிஸ்மோ) என்னும் சொல் கட்டிடக்கலைஞரான மிகுவேல் ருவானோ (Miguel Ruano) என்பவர் எழுதிய எசுப்பானிய மொழி நூலொன்றில் முதன் முதலாகப் பயன்படுத்தப்பட்டது. பின்னர், 2003 ஆம் ஆண்டில் ஒரிகோன் பல்கலைக்கழகத்தில் இடம்பெற்ற மாநாட்டில் இதற்கிணையான Ecological urbanism (எக்கோலாஜிக்கல் ஏர்பனிசம்) என்னும் ஆங்கிலச் சொல் பயன்படுத்தப்பட்டது.

## இவற்றையும் பார்க்கவும்
* நகர்ப்புறவியம்
* பசுமை நகர்ப்புறவியம்
* தாங்குநிலை நகர்ப்புறவியம்
* புதிய நகர்ப்புறவியம்
* நிலத்தோற்ற நகர்ப்புறவியம்
   

பகுப்பு:நகர்ப்புறவியம்
தேவதை (தொலைக்காட்சித் தொடர்)

**தேவதை** ஜூலை 1, 2013ஆம் ஆண்டு முதல் ஆகஸ்ட் 20, 2016ஆம் ஆண்டு வரை சன் தொலைக்காட்சியில் திங்கள் முதல் சனி வரை மதியம் 12 மணிக்கு ஒளிபரப்பாகி 924 அத்தியாயங்களுடன் பாதியில் நிறுத்தப்பட்ட ஒரு தொடர் ஆகும். இந்த தொடரை *அபிநயா கிரியேஷன்ஸ்* தயாரிக்க, பி. நீராவி பாண்டியன் என்பவர் இயக்கியுள்ளார். இந்த தொடரில் சுபத்ரா, டி. துரைராஜ், ஷோபனா, ரகுநாத், நேசன் உள்ளிட்ட பலர் நடித்துள்ளனர். கதை, திரைக்கதை பா. ராகவன், வசனம் கார்க்கி. இசை பாலபாரதி, ஒளிப்பதிவு ராஜூஸ்.

## நடிகர்கள்
* சுபத்ரா
* டி.துரைராஜ்
* ஷோபனா
* ரகுநாத்
* நேசன்
* ஹவிஸ்

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## மேற்கோள்

## வெளி இணைப்புகள்
* Official Website 
* Sun TV on YouTube
* Vikatan TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
தமிழ் எழுத்துருக்களின் பட்டியல்

ஒருங்குறி எழுத்துகளின் வருகைக்கு முன்னர், வெவ்வேறு தமிழ் எழுத்துருக்கள் பயன்படுத்தப்பட்டன. ஒரு எழுத்துருவில் எழுதப்பட்ட உரையைப் படிக்க அந்த எழுத்துரு கணினியில் இருக்க வேண்டும். அலங்கார வடிவிலும் வெவ்வேறு எழுத்துருக்கள் பயன்படுத்தப்பட்டன. அவற்றின் பட்டியலை கீழே காண்க. குறைந்தது இரண்டாயிரம் ஃபாண்டுகள் உள்ளன என்பது குறிப்பிடத்தக்கது. இவற்றில் பாமினி எனப்படும் எழுத்துரு அதிகம் பயன்படுத்தப்பட்ட எழுத்துருக்களில் ஒன்று.

200px|தமிழ் எழுத்துருக்கள்

## பட்டியல்
தமிழ் மலர்களின் நினைவாகவும், தமிழக, இலங்கை ஊர்களின் நினைவாகவும், கர்நாடக இசை நினைவாகவும், தமிழ் இலக்கியத்தின் நினைவாகவும் இவற்றில் பலவற்றிற்கு பெயர்கள் சூட்டப்பட்டுள்ளன.

*அக்னி
*அகராதி
*அசுவினி
*அஞ்சல்
*அணங்கு-வள்ளுவர்
*அமுதம்
*அரங்கம்
*அரசு
*அலங்காரம்
*அன்பேசிவம்
*அனந்தா
*அனியெழை
*அனு
*அனுராதா
*ஆதனா	
*ஆபோகி
*ஆவாரங்கள்
*ஆனந்தபைரவி
*இதயம்	
*இந்தோவெப்
*ஈழநாடு
*ஈழம்லீடு
*உதயம்
*உதயாநெட்
*எல்காட்-அன்சி
*எல்காட்-காஞ்சி
*எல்காட்-கோவை
*எல்காட்-சேலம்
*எல்காட்-தஞ்சாவூர்
*எல்காட்-திருச்சி
*எல்காட்-திருநெல்வேலி
*எல்காட்-திருவாரூர்
*எல்காட்-மதுரை
*எல்காட்-வேலூர்
*ஏபரணர்
*கடரகமா
*கணேசா
*கதனகுதூகலம்
*கம்பன்
*கமலம்
*கமாசு
*கரகரப்பிரியா
*கரகரப்பிரியா
*கரும்பனை
*கல்கி
*கல்யாணி
*கலைமகள்
*கவிப்பிரியா
*கள்ளர்
*காம்போதி
*கார்முகில்
*காவாசு
*கிளவி
*கீதப்பிரியா
*கீதம்
*கீரவாணி
*கீரவாணி
*குமுதம்
*குறஞ்சி
*குறிஞ்சி
*கேகேயெசுபிளாக்
*கேயெசு-ஔவையார்
*கேயெசு-கம்பன்
*சகானா
*சங்கீதம்
*சண்முகப்பிரியா
*சதயம்
*சரஸ்வதி
*சாய்மீரா
*சாய்விரிசன்
*சாய்-சாய்
*சாயிந்திரா
*சாருகேசி
*சிங்களம்
*சிந்து
*சிந்துபைரவி
*சிலபம்
*சிவகாமி
*சிவபாலன்
*சுன்னக்கா
*செய்தி
*செவ்வந்தி
*செழியன்
*டிபூமி
*டியெம்னியூசு
*டேப்
*டேப்-எல்காட்-கோவை
*டேப்-எல்காட்-சேலம்
*டேப்-எல்காட்-திருச்சி
*டேப்-எல்காட்-திருநெல்வேலி
*டேப்-எல்காட்-திருவாரூர்
*டேப்-எல்காட்-மதுரை
*டேம்மதுரம்
*தட்சுதமிழ்
*தமசுசு
*தமர்
*தமிழ்கனடியன்
*தமிழ்பிக்சு
*தமிழ்வெப்	
*தமிழ்_ஆப்பிள்_தின்
*தாரகை
*திரின்கோ
*திவ்யா
*தினத்தந்தி
*தினபூமி
*தினமணி
*தீனுகா
*தூரிகை
*தேவகி
*தேன்மொழி
*தோடிராகம்
*நக்கீரன்
*நல்லூர்
*நாகநந்தினி
*நிதிமதி
*நியூகண்ணன்
*நிர்மலா
*நுவரயெலியா
*பவானி
*பாண்டியன்
*பாமினி
*பிரியாதமிழ்
*பிரீத்தி
*பிருந்தாவனம்
*பிளானட்லைட்
*பூபாளம்
*பூரம்
*பெற்றுசு
*மகரந்தம்
*மணி
*மணியாரம்
*மதுவந்தி
*மயிலை
*மல்லிகை
*முரசொலி
*யாழ்ப்பாணம்
*ரசிகப்பிரியா
*ரஞ்சனி
*ரத்னாங்கி
*ரவி
*ரூபிகா
*ரோசா
*ரோமனுசு
*ரோஜர்
*ரோஜா
*லட்சுமி
*லதாங்கி
*வவுனியா
*விகடன்
*வித்தி
*வெப்தமிழ்
*வெபுலகம்
*வைரமணி
*ஜோதி
*ஸ்ரீ	
*ஹம்சவதி
*ஹிந்தோளம்

## இணைப்புகள்
*தமிழக அரசின் தளம் 
*தமிழ் எழுத்துரு

பகுப்பு:தமிழ் எழுத்துருக்கள்
வள்ளி (தொலைக்காட்சித் தொடர்)

**வள்ளி** என்பது சன் தொலைக்காட்சியில் திசம்பர் 7, 2012 ஆம் ஆண்டு முதல் திங்கள் முதல் சனிக்கிழமை வரை மதியம் 3 மணிக்கு ஒளிபரப்பாகி, ஏப்ரல் 9, 2018 முதல் 14 செப்டம்பர் 2019 வரை இரவு 10:30 மணிக்கு ஒளிபரப்பான தொலைக்காட்சி. இத் தொடரை சரிகம இந்தியா நிறுவனம் தயாரிப்பில், வித்யா, ராஜ்குமார், அஜய், லதா, ராணி, லக்ஷ்மி ராஜ் ,ராஜசேகர், பூவிலங்கு மோகன் போன்ற பலர் நடித்துள்ளனர். இந்த தொடரே தமிழில் அதிகளவு ஒளிபரப்பான தொலைக்காட்சி தொடர் என்பதுகுறிப்பிடத்தக்கது.

## நடிகர்கள்
### முதன்மை கதாபாத்திரம்
* உமா → வித்யா மோகன் - வள்ளி விக்ரம் / வெண்ணிலா ஆனந்த் (இரட்டை வேடம்)
* ராஜ்குமார் - விக்ரம் (வள்ளியின் கணவர்)
* அஜய் - ஆனந்த் (வெண்ணிலவின் கணவர்)

### துணை கதாபாத்திரம்
* ஜோதிலட்சுமி → லதா - ராஜேஸ்வரி (ஆனந்தின் பாட்டி)
* மகாலட்சுமி-அர்ச்சனா
* லக்ஷ்மி ராஜ் - பிரகாஷ் (சிவசங்கரன் மற்றும் கயாத்திரியின் மகன்)
* ராஜசேகர் → கிரீஷ் - சிவசங்கரன்(ஆனந்தின் சித்தப்பா)
* டாக்டர் ஷர்மிளா - காயத்ரி சிவசங்கரன்
* ராணி - இந்திரசேனா
* அனுராதா கிருஷ்ணமூர்த்தி- நீதிபதி சிவகாமி
* பாரதிமோகன்-சிங்கப்பெருமாள்
* பூவிலங்கு மோகன் - அழகம்பெருமாள் 
* கண்யா - மைதிலி
* கவிதா - கீதா
* சுனில் குமார் - ஜிஆர்கே
* மௌனிகா-வைஷாலி

### பழைய கதாபாத்திரம்
* ராம்ஜி - சுப்பிரமணி 
* இந்திரஜா - மதுமிதா(சுப்பிரமணியின் மனைவி)
*மாஸ்டர். பாஷா-மகேஷ்(சுப்பிரமணியின் மகன்)
* வி. எஸ். ராகவன் - சுவாமிநாதன்(சுப்பிரமணியின் தாத்தா) 
* பிரியா - லட்சுமி(சுப்பிரமணியின் அம்மா)
* சிவன் சீனிவாசன்-நட்ராஜ்(சுப்பிரமணியின் அப்பா) 
* சுப்ரமணியன் கோபாலகிருஷ்ணன் - கார்த்திக் 
* சுரேக்கா - பாக்கியம் (வள்ளி-வெண்ணிலாவின் அம்மா)
* பவானி - சாந்தா (மதுமிதாவின் அம்மா)
* சாதனா - பானுமதி(நந்தனின் அம்மா)
* தேவ் ஆனந்த்- நந்தன்
* மணோகர்-பாலா
* சங்கீதா பாலன் - சொர்ணா
* வியட்நாம் வீடு சுந்தரம் - சேனா மாமா

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
வே. கி. கிருஷ்ண மேனன்

**வி. கே. கிருஷ்ண மேனன்** (V. K. Krishna Menon) என அறியப்படும் ** வெங்காலில் கிருஷ்ணன் கிருஷ்ண மேனன்** (மே 3 1896 - அக்டோபர் 6 1974) ஒரு இந்திய அரசியல்வாதி. ஐக்கிய ராஜ்யத்திற்கான இந்திய உயர்பேராளர் ஆணையராகவும் இந்திய நாடாளுமன்ற உறுப்பினராகவும்  இந்தியா பாதுகாப்புத் துறை அமைச்சராகவும்  பணியாற்றியவர்.

## பதவிகள்
*ஐக்கிய ராஜ்யத்திற்கான இந்திய உயர்பேராளர் ஆணையர். (1947–1952)
*பாதுகாப்புத் துறை அமைச்சர் (1957–1962) 
*நாடாளுமன்ற உறுப்பினர் 1957–1967, 1969–1971, 1971–1974
*மாநிலங்களவை உறுப்பினர் (1953-1956)

பகுப்பு:இந்திய அரசியல்வாதிகள்
பகுப்பு:1896 பிறப்புகள்
பகுப்பு:1974 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
வின்னர்

***வின்னர்*** (*Winner*) 2003ல் வெளிவந்த தமிழ்த் திரைப்படமாகும். இத்திரைப்படத்தினை சுந்தர் சி எழுதி இயக்கியிருந்தார். பிரசாந்த், கிரண், வடிவேலு, விஜயகுமார், எம். என். நம்பியார் போன்றவர்கள் முக்கிய கதாப்பாத்திரத்தில் நடித்திருந்தனர்.

யுவன் சங்கர் ராஜா இப்படத்திற்கு இசை அமைந்திருந்தார்.

## கதாப்பாத்திரம்
* **[[பிரசாந்த்]]** - **சக்தி**
* **[[வடிவேலு (நடிகர்)|வடிவேலு]]** - **கைப்புள்ள**
* **[[மா. நா. நம்பியார்]]** - **வேலாயுதம்**
* **[[கிரண் ராத்தோட்|கிரண்]]** - **நீலவேணி**
* **[[விஜயகுமார்]]** - **சக்தியின் தந்தை**
* **[[எம். என். ராஜம்]]** - **சிவகாமி**
* **[[ராஜ்கபூர்]]**
* **[[பிரதீப் சிங்]]** - **நீலவேணியின் தந்தை**
* **[[ரியாஸ் கான்]]** - **கட்டதுரை**
* **[[விமல்ராஜ்]]**
* **[[சந்தான பாரதி]]**
* **[[நிரோஷா]]**
* **[[அனுராதா]]**
* **[[ஜூனியர் பாலய்யா]]**
* **மனோகர்**
* **[[விச்சு]]**
* **[[போண்டா மணி]]**
* **[[ஜெயமுரளி]]**

## பாடல்கள்

*[[உனக்காக எல்லாம் உனக்காக]]* (1998), *[[ரிஷி (திரைப்படம்)|ரிஷி]]* (2000), படங்களுக்குப் பிறகு சுந்தர் சி மற்றும் யுவன் சங்கர் ராஜா இருவரும் மூன்றாவது முறையாக இப்படத்தில் இணைந்தனர். இப்படத்தின் ஆறு பாடல்களையும் பா. விஜய் மற்றும் விவேகா எழுதியுள்ளனர்.

## மேற்கோள்கள்

## உசாத்துணை
* வின்னர்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
கிரண் ராத்தோட்

**கிரண் ராதோட்** ஒரு இந்திய திரைப்பட நடிகையாவார். இவர் தமிழ், ஆந்திரம், மலையாளம் மற்றும் இந்தி  திரைப்படங்களில் நடித்துள்ளார்.

## திரைப்பட பட்டியல்

## மேற்கோள்கள்

## வெளி இணைப்புகள்
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்